Nusrat Fateh Ali Khan

Nusrat Fateh Ali Khan (; ; Faisalabad, Pakistan, 1948ko urriaren 13 – Londres, 1997ko abuztuaren 16) jatorri sufiko kantari pakistandarra izan zen. Qawwali kantu erlijiosoaren Asiako interprete onenaren ospea du; kantu-mota hori musikazko trantzearen eta estasiaren bidez ezagutzara iristeko bidea da.

1980ko hamarkadan, Europan eta Estatu Batuetan zehar kontzertuak ematen hasi zen. Frantzian izan zuen sonarik handiena, eta Ocora diskoetxeak haren kontzertu batzuk argitaratu zituen, giro modernoetan oso arrakastatsuak izan zirenak. Peter Gabrielek lehen WOMAD jaialdietarako kontratatu zuen, eta Londrestik mundu osora hedatu zen haren ospea; 1990ean Nusrat Fatehren lan berri bat ekoitz zezan proposatu zion Peter Gabrielek Michael Brok kanadar abangoardistari bere Real World diskoetxean. Mustt Mustt izan zen elkarlan horren emaitza, ohiturazko qawwali sufia teknologia aurreratuenarekin eta diskotekako erritmoekin nahasten dituena. Arrakasta are handiagoa izan zuen Massive Attack taldeak gai hori trip-hoparekin nahasi zuenean. 1996an, beste disko arrakastatsu bat egin zuen Michael Brook ekoizlearekin, Night song, tradizioa eta teknoa biltzen dituena. Haren musika mendebaldeko film askotako soinu-bandetan erabili da.

 Erreferentziak 

Kategoria:Pakistango abeslariak
Kategoria:Sufi musika
Kategoria:Pakistango musulmanak
Kategoria:Londresen hildakoak